BULETINUL SOCIETĂŢII KOMAnE DE ŞTIINŢE 337 



d) In lucrarea lui Carre de Montgeron se citează cazul Margue- 

 ritei-Frangoise Duchesne, care, după un atac de letargie care a 

 durat 7 — 8 zile, nu a mai putut vorbi; 



e) Chirurgul englez Watson, care a trăit în secolul al XlX-lea, 

 ar fi redat vorbirea unei domnişoare, care nu vorbea de i 2 ani, şi 

 aceasta a făcut-o în urma unui tratament electric. 



In timpurile mederne, autori ca Briquet, Kusmaul, Revillod, 

 Charcot şi Cartoz, au adus noui contribuţiuni la studiul mutismului 

 hysteric. 



Dar cu venirea timpurilor moderne şi concepţiunile asupra hys- 

 teriei sau modificat. S^a observat că astfel de accidente pot veni şi 

 la hystericii cari au mai prezintat simptome de nevrose după 

 cum se pot ivi şi la persoane aproape normale ; condiţiunea însă 

 este ca acestea din urmă să fi avut o emoţiune puternică; 



f) Charcot citează cazul unui provincial, în etate de 40 ani, care, 

 având un oarecare capital, vine să se stabilească la Paris cu soţia 

 sa. Intorcându-se într'o zi la hotel, unde îşi lăsase soţia, constată 

 că ea dispăruse cu toată averea lui. Emoţiunea a fost atât de pu- 

 ternică încât pierdu vocea şi vorba timp de 1 8 luni. După acest 

 interval de timp s'a vindecat, însă cea mai mică emoţiune, supă- 

 rare sau oboseală îl făcea să recapete mutismul pentru 15 zile şi 

 une ori chiar până la două luni. 



Pierre Jannet ajunge la concluziunea că uneori, când un acci- 

 dent a survenit sub o formă particulară, acel accident poate rea- 

 părea în toate ocaziunile asemănătoare. Aşa dânsul citează cazul 

 unui om în etate de 46 ani, care erâ bolnav de la etatea de 20 ani, 

 când găsindu-se într'o zi în grădină aproape de un pavilion cu 

 geamuri, a fost înspăimântat de sgomotul produs de căderea unui 

 corp greu care a spart geamurile. 



In urma acestui fapt a rămas mut timp de 2 luni şi în 26 ani nu 

 s'a vindecat niciodată complet. Cel mai mic sgomot îl impresiona 

 şi redevenea mut pentru 30 până la 50 zile. 



S'a mai observat mutism hysteric în urma unui incendiu, unei 

 desiluzii de căsătorie, stricări de logodnă, certuri familiare, etc. 



Vederea unui om mascat, deghizat, a unui spectru, pot produce 

 mutism hysteric şi se găsesc cazuri când astfel de accidente s'au 



